ร.ร.เอกชนโอดถูกรีดภาษีใหม่สุดโหด
แฉบางโรงเคยเสียหลักแสนขยับจ่ายเป็นล้าน วอน ศธ.เจรจาช่วยด่วน,เมื่อวันที่ 25 ม.ค.2560 นายกฤตชัย อรุณรัตน์ เลขาธิการคณะกรรมการส่งเสริมการศึกษาเอกชน (กช.) เปิดเผยว่า ตนได้รับเสียงสะท้อนจากโรงเรียนเอกชนจากทุกกลุ่มเข้ามาเป็นจำนวนมาก ทั้งโรงเรียนเอกชนระดับอนุบาล ประถมศึกษา มัธยมศึกษา และกลุ่มโรงเรียนเอกชนนอกระบบว่า รู้สึกกังวลเกี่ยวกับร่างพระราชบัญญัติ (พ.ร.บ.) ภาษีที่ดินและสิ่งปลูกสร้าง พ.ศที่กระทรวงการคลังกำลังดำเนินการผลักดันอยู่ในขณะนี้ เนื่องจากมีสาระสำคัญ และมีเนื้อหารายละเอียดเกี่ยวกับอัตราการเก็บภาษีที่ดินและสิ่งปลูกสร้างใหม่ที่มีอัตราเพิ่มสูงขึ้นกว่าที่เคยเรียกเก็บอยู่ในปัจจุบันค่อนข้างมาก ทั้งนี้หากมีการผลักดันผ่านขั้นตอนต่างๆ จนมีการประกาศใช้บังคับออกมา แน่นอนว่าจะส่งผลกระทบกับโรงเรียนเอกชนทั่วประเทศทุกกลุ่มอย่างหลีกเลี่ยงไม่ได้อย่างแน่นอน,โรงเรียนเอกชนจำนวนไม่น้อยระบุว่า หากร่าง พ.ร.บ.ฉบับดังกล่าวผ่านการพิจารณา และประกาศใช้บังคับออกมา บางแห่งจากที่เคยเสียภาษีที่ดินและสิ่งปลูกสร้างปีละประมาณแสนบาท อาจจะต้องจ่ายค่าภาษีดังกล่าวเพิ่มในอัตราใหม่นับล้านบาท ซึ่งโรงเรียนเอกชนจะได้รับผลกระทบอย่างหนัก ดังนั้นโรงเรียนเอกชนจึงเรียกร้องให้สำนักงานคณะกรรมการส่งเสริมการศึกษาเอกชน (สช.) กระทรวงศึกษาธิการ (ศธ.) ช่วยประสานกับกระทรวงการคลังที่คิดและผลักดันร่าง พ.ร.บ.ฉบับนี้ได้ช่วยทบทวน และหาทางช่วยเยียวยาและบรรเทาความเดือดร้อนให้ด้วย เพราะไม่เช่นนั้นอาจจะมีโรงเรียนจำนวนไม่น้อยที่ปัจจุบันก็มีสถานภาพที่ย่ำแย่มีนักเรียนน้อยอยู่แล้วอาจจะแย่หนักยิ่งไปกว่าเดิมอีก และกลายเป็นว่ารัฐไม่ได้ช่วยสนับสนุนให้ภาคเอกชนเข้ามามีส่วนร่วมในการจัดการศึกษาอย่างแท้จริง เลขาธิการ กช.กล่าว,นายกฤตชัยกล่าวต่อไปว่า เบื้องต้นได้มีการพูดคุยถึงปัญหาที่จะเกิดขึ้นดังกล่าวให้ทางสำนักงานคณะกรรมการกฤษฎีกาได้รับทราบในเบื้องต้นแล้ว ซึ่งทางสำนักงานคณะกรรมการกฤษฎีกาเองก็เข้าใจถึงปัญหา และไม่คิดว่าร่าง พ.ร.บ.ฉบับดังกล่าวจะเกิดผลกระทบกับโรงเรียนเอกชนมากถึงขนาดนี้ อีกทั้งเห็นว่าอาจจะต้องประสานเพื่อทำความเข้าใจกับทางกระทรวงการคลังเพื่อปรับแก้ร่าง พ.ร.บ.ภาษีที่ดินและสิ่งปลูกสร้างนี้ อย่างไรก็ตาม เพื่อให้ได้ข้อมูลผลกระทบที่เกิดขึ้นกับโรงเรียนเอกชนในภาพรวมทั้งหมด ดร.ชัยพฤกษ์ เสรีรัตน์ ปลัดกระทรวงศึกษาธิการ จึงได้มอบหมายให้ สช.ได้เร่งรวบรวมข้อมูลสภาพปัญหา ก่อนไปชี้แจงกับกระทรวงการคลังต่อไป.
นายกฤตชัย อรุณรัตน์ เลขาธิการคณะกรรมการส่งเสริมการศึกษาเอกชน (กช.) เปิดเผยว่า ตนได้รับเสียงสะท้อนจากโรงเรียนเอกชนจากทุกกลุ่มเข้ามาเป็นจำนวนมาก ทั้งโรงเรียนเอกชนระดับอนุบาล ประถมศึกษา มัธยมศึกษา 
กฤตชัย อรุณรัตน์,โรงเรียนเอกชน,ค่าภาษี,กระทรวงศึกษาธิการ,ภาษีที่ดิน